CELEX: 62017TN0018
Language: et
Date: 2017-01-13 00:00:00
Title: Kohtuasi T-18/17: 13. jaanuaril 2017 esitatud hagi – Tšehhi Vabariik versus komisjon

6.3.2017   
            
            
               ET
            
            
               Euroopa Liidu Teataja
            
            
               C 70/25
            
         13. jaanuaril 2017 esitatud hagi – Tšehhi Vabariik versus komisjon
   (Kohtuasi T-18/17)
   (2017/C 070/35)
   Kohtumenetluse keel: tšehhi
   
      Pooled
   
   
      Hageja: Tšehhi Vabariik (esindajad: M. Smolek ja J. Vláčil)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 20. oktoobri 2016. aasta rakendusmäärus (EL) nr 2016/1867, millega muudetakse määruse (EÜ) nr 3199/93 (aktsiisivabastuse eesmärgil alkoholi täieliku denatureerimise menetluste vastastikuse tunnustamise kohta) lisa;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimese väite kohaselt on rikutud Euroopa Liidu lepingu artikli 13 lõiget 2 ja nõukogu 19. oktoobri 1992. aasta direktiivi 92/83/EMÜ alkoholi ja alkohoolsete jookide aktsiisimaksude struktuuri ühtlustamise kohta. Vaidlustatud määruse vastuvõtmisega on komisjon väidetavalt kahjustanud Tšehhi Vabariigi kehtestatud nõudeid alkoholi täielikuks denatureerimiseks, kuigi Tšehhi Vabariik ei ole saatnud komisjonile direktiivi 92/83 artikli 27 lõike 3 alusel ühtegi teatist ja andis korduvalt komisjonile teada, et ta ei ole sellise ettepanekuga nõus. Direktiivi 92/83 artikli 27 lõike 4 kohaselt ei ole aga lubatud kahjustada liikmesriigi kehtestatud nõudeid alkoholi täielikuks denatureerimiseks, kui liikmesriik ei ole selleks nõusolekut andnud.
            
         
               2.
            
            
               Teise väite kohaselt on rikutud direktiivi 92/83 artikli 27 lõike 1 punkti a, kuna eurodenaturant 1:1:1 ei ole kooskõlas nimetatud sätte eesmärgiga, kuivõrd see ei anna piisavaid tagatisi maksupettuste vastu võitlemiseks. Eurodenaturant 1:1:1 on väga nõrk denatureeritud segu ning selle seguga täielikult denatureeritud alkoholi võidakse alkohoolsete jookide valmistamisel hõlpsasti kuritarvitada.